Palestine Liberation Organization
Atacurile transfrontaliere pornite din sudul Libanului de Organizația pentru Eliberarea Palestinei împotriva Israelului au început în 1968 după ce în anul anterior Israelul ocupase teritorii arabe; zona a devenit o bază importantă pentru atacuri după ce în anul 1979 la conducerea Organizației pentru Eliberarea Palestinei a venit gruparea Fatah care fusese expulzată din Iordania. Cam din acest moment, tensiunile demografice în creștere din cauza Pactului Național Libanez, care împărțise puterea între grupurile religioase cu 30 de ani în urmă, s-au acutizat și au dus, în parte, la izbucnirea războiului civil libanez (1975-1990). În aceeași perioadă Siria a început (în 1976) o ocupație militară a Libanului care a durat 29 de ani. Invadarea Libanului de către Israel din 1978 nu a reușit să oprească atacurile palestiniene, astfel că în 1982 armata israeliană a pătruns din nou pe teritoriul Libanului și a expulzat Organizația pentru Eliberarea Palestinei.